《乞酿于郭伯瞻》
宋代·何坦

洗盏试邀从事醵，卧罍忽报步兵厨。良辰不与清樽共，今夜傥兵明日无。

未论一缸分雪乳，已拚千日醉云腴。宜黄漫尉今狂甚，听我酣歌入五湖。

作者简介：宋建昌军广昌人，字少平，号西畴。孝宗淳熙五年进士。历官靖州、江陵府教授，知将乐县。擢知连州，以善治闻。累迁宝谟阁学士，出为广东提刑，杜绝请托，洗冤泽民，以清廉为岭南首称。卒谥文定。有《西畴常言》。